เครดิตไทย
หลังมูดี้ส์ อินเวสเตอร์ เซอร์วิส ระบุในรายงานแนวโน้มเครดิตของไทยว่า หากรัฐบาลยังดำเนินโครงการรับจำนำข้าวอยู่ ก็เป็นเรื่องยากที่จะบรรลุเป้าหมายงบประมาณสมดุลภายในปี 2560 และความเสียหายที่เกิดขึ้นจากโครงการรับจำนำข้าวฤดูกาลผลิตปี 2554-2555 ความเสียหายที่จะเกิดขึ้นในอนาคตของโครงการนี้ เป็นปัจจัยลบต่ออันดับเครดิตของไทย ซึ่งปัจจุบันอยู่ที่ Baa1 โดยมีแนวโน้มมีเสถียรภาพ
5 มิ.ย. 2556

หลังมูดี้ส์ อินเวสเตอร์ เซอร์วิส ระบุในรายงานแนวโน้มเครดิตของไทยว่า หากรัฐบาลยังดำเนินโครงการรับจำนำข้าวอยู่ ก็เป็นเรื่องยากที่จะบรรลุเป้าหมายงบประมาณสมดุลภายในปี 2560 และความเสียหายที่เกิดขึ้นจากโครงการรับจำนำข้าวฤดูกาลผลิตปี 2554-2555 ความเสียหายที่จะเกิดขึ้นในอนาคตของโครงการนี้ เป็นปัจจัยลบต่ออันดับเครดิตของไทย ซึ่งปัจจุบันอยู่ที่ Baa1 โดยมีแนวโน้มมีเสถียรภาพ
ก่อนหน้านี้ เมื่อวันที่ 9 มี.ค. บริษัทจัดอันดับความน่าเชื่อถือ ฟิทช์ เรทติ้งส์ ได้ปรับเพิ่มอันดับเครดิตประเทศไทย โดยเพิ่มอันดับความน่าเชื่อถือในส่วนสกุลเงินต่างประเทศระยะยาว (IDR) เป็น BBB+ จากเดิมที่ BBB โดยมีมุมมองมีเสถียรภาพ เนื่องจากการเมืองมีเสถียรภาพและเงินเฟ้อต่ำ 
ฟิทช์ซึ่งยังปรับเพิ่มเครดิตสกุลเงินต่างประเทศระยะสั้นของไทย จาก F3 เป็น F2 และปรับเพิ่มเพดานอันดับเครดิตจาก BBB+ เป็น A ยังระบุว่า อัตราจีดีพีโดยเฉลี่ยของไทยระหว่างปี 2008–2012 นั้น ขยายตัวได้ที่ 2.9% ซึ่งสูงเกินกว่าค่าเฉลี่ยกลางของเครดิตในระดับ BBB และ A ซึ่งมีค่าเฉลี่ยจีดีพีที่ 2.4% และ 2.5% ตามลำดับ